Lav et referat af nedenstående tekst:

Tekst:
De danske fodboldfans har tilnavnet roligans, og de fleste af dem levede også op til deres navn onsdag aften, da Danmark spillede semifinale mod England. Men da kampen blev fløjtet af, og det stod klart, at Danmark var ude af EM, fik politiet kortvarigt travlt. Nordjyllands Politi blev kaldt ud til meldinger om slagsmål og skubben ved flere storskærmsarrangementer efter kampen. Det drejede sig om arrangementer ved Street Food i Aalborg og i Rådhusparken i Frederikshavn. Derudover var der også en melding om slagsmål på Kastetvej i Aalborg. Alle steder var der dog faldet ro på gemytterne, da politiet nåede frem. -	Der var heldigvis ikke tale om noget alvorligt nogen af stederne, og der var heller ikke nogen af episoderne, der førte til anmeldelse, for der var ro på igen, da vi nåede frem, siger Torben Larsen fra Nordjyllands Politi. Mange mennesker samlet Politiet har været forberedt på, at mange mennesker var forsamlet onsdag aften for at se kampen, og derfor har de også været synlige på gaderne og omkring de store arrangementer: -	Vi har været særligt opmærksomme på områder med storskærmsarrangementer og Jomfru Ane Gade, og vi var også klar, da kampen blev fløjtet af, fortæller Torben Larsen. Udover meldingerne om mindre slagsmål og skubben, så kalder vagtchef Torben Larsen aftenen og natten for forholdsvis rolig.

Referat:
Natten til torsdag har været forholdsvis rolig for Nordjyllands Politi, men politiet havde lidt at se til omkring slutfløjtet for Danmarks kamp mod England.